Φραγκίσκος Πυλαρινός

Ο Φραγκίσκος Πυλαρινός (Ληξούρι, 1802 - Αθήνα, 1882) ήταν Έλληνας φιλόσοφος, υποστηρικτής των θεωριών του Σαιν Σιμόν και από το 1843 καθηγητής πανεπιστημίου στη φιλοσοφική σχολή του νεοσύστατου Πανεπιστημίου Αθηνών. Ήταν υποστηρικτής της ένωσης των νησιών του Ιονίου με την Ελλάδα και για το λόγο αυτό είχε εξοριστεί από τα Ιόνια νησιά. Ως καθηγητής πανεπιστημίου, κατηγορήθηκε και παύθηκε από τη θέση του δυο φορές για τις διδασκαλίες του, που θεωρούνταν ότι προκαλούν ταραχές.

Βιογραφία
Εκπαίδευση: Ληξούρι, Κέρκυρα και Παρίσι
Ο Πυλαρινός γεννήθηκε στο Ληξούρι το 1802. Φοίτησε στην Ιόνιο Ακαδημία, στην Κέρκυρα και στη συνέχεια σπούδασε φιλοσοφία στη Γαλλία. Εκεί έγινε γνωρίστηκε και έγινε μαθητής του Κοραή και ήλθε σε επαφή με τις δημοκρατικές ιδέες του Σαιν Σιμόν, των οποίων έγινε θερμός υποστηρικτήςLiberalism in the Mediterranean; Ionian merchants, free trade ideas and British commercial expansion, Sakis Gekas, σελ. 13, Third European Congress on World and Global History, LSE, 14-17 April 2011

Ελληνική Εταιρεία - 1831, επιτάφιος του Κοραή - 1833, Παρίσι
Το 1831 υπέγραψε το μανιφέστο τής Ελληνικής Εταιρείας («Société Hellénique») του Παρισιού, η οποία είχε ιδρυθεί από μαθητές του Κοραή. Ο Πυλαρινός ήταν από τους πιο δραστήριους υποστηρικτές της.Προσπάθειες διαδόσεως των ιδεών του Saint-Simon και πρακτικής των εφαρμογής στον Ελλαδικό χώρο 1825-1837, Χρήστος Π. Μπαλόγλου,«ΣΠΟΥΔΑΙ», Τόμος 53, Τεύχος 3ο, (2003), σελ. 86 Τα μέλη της εταιρείας, επηρεασμένα από τις αρχές τής Γαλλικής Επανάστασης υποστήριζαν ότι το νεοσύστατο ελληνικό κράτος έπρεπε να υιοθετήσει δημοκρατικό πολίτευμα.Ο Α. Κοραής και η Κεφαλονιά, Ή ονοματοδοσία της λέσχης «Μουσεΐον ό Κοραής» (1843)  Πέτρος Πετράτος, Ο Ερανιστής, 25 (2005), σελ. 293

Στις 8 Απριλίου 1833 εκφώνησε επιτάφιο λόγο στη κηδεία του Κοραή στο ΠαρίσιΛόγος επιτάφιος ο οποίος εκφωνήθη εις την θανήν του Δ.Α. Κοραή εις του 1833 Απριλίου 8 Ε.Ν., περιοδικό Le Polyglotte, τεύχος 2, Παρίσι 1833, από τον οποίο φαίνεται ότι είχε γνώση και ότι ήταν μελετητής των έργων του Σαιν Σιμόν. Αναφέρεται μάλιστα ότι η χρήση της λέξης «κοινωνισμός» στον επιτάφιο αυτό είναι η πρώτη απόδοση του όρου «socialisme» (σοσιαλισμός) στην ελληνική γλώσσα.Μπαλόγλου, (2003), σελ. 85Enlightenment and Revolution, Paschalis M. Kitromilides Harvard University Press, 2013, ISBN 0674726413, ISBN 9780674726413, σελ. 417. Αναφέρεται δε στα: «ελευθερία», «ισότης», «κοινωνισμός» (με έμπνευση το σύνθημα της γαλλικής επανάστασης ελευθερία - ισότητα - αδελφότητα Liberté - égalité - fraternité όπου ο τελευταίος όρος αντικαθίσταται από τον Πυλαρινό με τον όρο κοινωνισμός - socialism, δείχνοντας την επίδραση του Σαιν-Σιμόν).

Διδασκαλία στο Ναύπλιο 1833-1834
Μετά τις σπουδές του στη Γαλλία, γύρισε στην Ελλάδα τον Αύγουστο του 1833 και δίδασκε στο Ναύπλιο ιδέες που περιγράφονται «ανατρεπτικές»λήμμα Πυλαρινός, Φραγκίσκος, Εγκυκλοπαιδικό Λεξικό Ελευθερουδάκη. Ο ίδιος, σε αναγγελία για τα μαθήματά του στην εφημερίδα Ήλιος παρουσιάζει ως αντικείμενό τους την «επιστήμη των επιστημών , η οποία μελετά τις ιστορικές φάσεις και τα μέσα της προόδου της ανθρωπότητος». Ταυτόχρονα αρθογραφεί στην εφημερίδα Ήλιος του Παναγιώτη Σούτσου το 1833, με σειρά άρθρων με τίτλο «Μαθήματα Πολιτικά» εφημερίδα Ήλιος του Παναγιώτη Σούτσου, αρ. 17, 18 Αυγούστου σελ. 69-70, αρ. 20, 29 Αυγούστου, σ. 98, αρ. 32, 24 Οκτωβρίου, σελ. 128-129.) όπου αναφέρεται στον «παγκόσμιον κοινωνισμόν»Παν. Νούτσος, Η σοσιαλιστική σκέψη στην Ελλάδα από το 1875 ως το 1974, τ. Α΄, Αθήνα, Γνώση, 1990, σελ. 119.

Στις αρχές του 1834 ή στα τέλη του 1833 η Ιερά Σύνοδος ζήτησε από τη Γραμματεία επί της Δικαιοσύνης να διωχθεί ο Πυλαρινός, αναφέροντας ότι δίδασκε κατά της χριστιανικής θρησκείας και ότι έγραψε σε εφημερίδα «ύβρεις εναντίον του αρχηγού της χριστιανικής θρησκείας του Κυρίου ημών Ιησού Χριστού». Ο γραμματέας επί της Δικαιοσύνης (υπουργός) Κωνσταντίνος Σχινάς θεώρησε ότι δεν μπορούσε να διώξει τον Πυλαρινό, παραπέμποντας το ζήτημα στα δικαστήρια, αλλά παρ'όλα αυτά, έδωσε εντολή στις 7 Μαρτίου 1834 προς το Νομάρχη Αργολίδος και Κορινθίας να σταματήσει τον Πυλαρινό, υπενθυμίζοντάς του τον νόμο περί των Δημοτικών Σχολείων, άρθρα 60-62, σύμφωνα με τον οποίο κανείς ιδιώτης δεν έχει το δικαίωμα να συστήσει σχολή χωρίς την άδεια της κυβερνήσεως. Τότε «επαύθηκε του διδάσκειν υπό του τότε αυστηρού αστυνόμου Ναυπλίου Ευαγ. Ποταμιάνου»Κεφαλληνιακά Σύμμεικτα, Ηλίας Τσιτσέλης, τόμος Α΄, Αθήνα 1904, σελ. 564-566Διάταγμα. της 16-2-1834, «Περί των Δημοτικών Σχολείων», η ονομασία και η ημερομηνία του διατάγματος αναφέρεται στο Ιστορική εξέλιξη και προβληματική του θεσμού της συνεκπαίδευσης των δύο φύλων στα ελληνικά σχολεία (19ος-20ος αιώνας), Λαμπρινή Σκούρα. Τότε εξαναγκάζεται να φύγει από την Ελλάδα (αναφέρεται επίσης εμπλοκή του στη δίκη του Κολοκοτρώνη που έλαβε χώρα μεταξύ 30 Απριλίου και 26 Μαΐου 1834)  και πηγαίνει στην πατρίδα του τη ΚεφαλονιάΚώστας Λάππας, 2004, σελ. 468.

Από το 1834 στην Κεφαλονιά
Στο μεταξύ, δημοσίευε κείμενά του στην εφημερίδα εφημερίδα Πρόοδος που εκδιδόταν από 1836 έως 1844 του Παναγιώτη Σοφιανόπουλου, αλλά αργότερα και στο περιοδικό Σωκράτης 1838-1848 του ιδίου.

Στην Κεφαλονιά συνέχισε να διδάσκει και να προωθεί τις ιδέες του. Ο Φρ. Πυλαρινός, καθώς και οι Γεράσιμος Πανάς Λιβαδάτος, Δημήτριος Ραζής Λουκάτος, Γεώργιος Ιωάννη Μεταξάς Λισαίος ή Λούτσος, αρχίζουν τη φιλελεύθερη κίνηση, συζητώντας την πιθανότητα της ένωσης με την ΕλλάδαΚείμενα για τον επτανησιακό ριζοσπαστισμό , Γιώργος Γ. Αλισανδράτος, Μουσείο Μπενάκη, 2008, σελ. 144. Για τη δραστηριότητά του ως  «ενωτιστής», δηλαδή υποστήριζε την ένωση του κράτους των Ιονίων νησιών, αγγλικού προτεκτοράτου, με την Ελλάδα και συμμετείχε σε κινήματα εναντίον των Άγγλων, η διοίκηση τον εξόρισε το 1839, οπότε κατέφυγε στη Αθήνα.

Εξορισμένος στην Αθήνα, καθηγητής στο Πανεπιστήμιο, τα Πυλαρινά του 1845
Μετά το 1840, στην Αθήνα, έγραφε άρθρα υπέρ του αγώνα των Επτανησίων στην εφημερίδα Αιώνας. Η δραστηριότητά του ενόχλησε τους Άγγλους και με την παρέμβαση του Άγγλου πρεσβευτή φυλακίστηκε στο Ναύπλιο, στη φυλακή Ίτς Καλέ. Αργότερα έγινε υφηγητής στο Πανεπιστήμιο της Αθήνας, όπου δίδαξε Αρχαία Ελληνική Φιλοσοφία και Φιλοσοφία της Ιστορίας. Μετά τη μεταπολίτευση του 1843, διορίστηκε τακτικός καθηγητής της φιλοσοφίας, στις 23 Σεπτεμβρίου 1843.

Οι διδασκαλίες του είχαν σαν αποτέλεσμα να γίνουν ταραχές στις 15 Φεβρουαρίου 1845, οι οποίες πήραν το όνομα Πυλαρινά, εξαιτίας των οποίων παύθηκε το 1846. Αν και είχαν γίνει και άλλες ταραχές στο πανεπιστήμιο, τα Πυλαρινά διέφεραν γιατί δεν αφορούσαν απλά διαμαρτυρία φοιτητών, αλλά αντιδράσεις στις ιδεολογικές, αλλά και στις πολιτικές επιλογές του Πυλαρινού. Σε αυτές τις αντιδράσεις δεν πήραν μέρος μόνο φοιτητές, αλλά και καθηγητές, καθώς και παράγοντες εκτός του πανεπιστημίουΚώστας Λάππας, 2004, σελ. 470 - 471. Η εφημερίδα «Αιών», προσκείμενη στο Ρωσικό κόμμα και φιλική προς τον Πυλαρινό, έγραφε ότι τα μαθήματά του ερέθισαν «τα όργανα του ξενισμού», υπονοώντας τα στελέχη του αγγλικού κόμματος και εφημερίδες όπως η Αθηνά. Στις 15 Φεβρουαρίου φοιτητής κατά τη διάρκεια του μαθήματος έβρισε τον Πυλαρινό και ο αδελφός του Πυλαρινού που ήταν παρών διαπληκτίστηκε με αυτόν και τον χτύπησε. Το ζήτημα παραπέμφθηκε στη Σύγκλητο και ο Πρύτανης μετά από συζήτηση με τον Πυλαρινό όρισε αλλαγή των ωρών διδασκαλίας ώστε να γίνεται η διδασκαλία την ημέρα αντί για το βράδυ (ώστε να μειωθούν από το ακροατήριο όσοι δεν ήταν φοιτητές). Τρεις μήνες μετά το επεισόδιο, εφημερίδα  αναφέρει για τις παραδόσεις του ότι «είναι σκανδαλώδεις, καθόσον υψώνει την Ρωσίαν και υβρίζει την Γαλλίαν και Αγγλίαν...»Κώστας Λάππας, 2004: Αναφέρεται στην εφημερίδα Ο Πρωινός Κήρυξ, αρ. 132,21 Μαΐου 1845. Στις αρχές του 1846, η  Κυβέρνηση Κωλέττη τον παύει.

Τον Οκτώβριο του 1850 διορίστηκε ξανά, αυτή τη φορά ως έκτακτος καθηγητής και το 1852 έγινε τακτικός καθηγητής. Παύθηκε ξανά το 1865 και ξαναδιορίστηκε το 1866, διδάσκοντας μέχρι το 1881, οπότε αποχώρησε, ένα χρόνο πριν τον θάνατό του.

Εναντίον του καθεστώτος των Επτανήσων - υπέρ της ένωσης
Το 1849 έγραψε νεκρολογία στον Θεόδωρο Τυπάλδο Πρόντζα, αγωνιστή και ριζοσπάστη συμπατριώτη του από την Κεφαλονιά ο οποίος πέθανε όσο ήταν και αυτός εξόριστος στην Αθήνα. Στη νεκρολογία αυτή έλαβε την ευκαιρία και έγραψε φλογερά κατά του καθεστώτος των Επτανήσων και της αγγλικής κυβέρνησηςλήμμα «Πυλαρινὸς Φραγκίσκος» , Ἀλατζόγλου-Θέμελη, Φιλοσοφικὸ Ἐγκυκλοπαιδικὸ Λεξικό, Ἀθήνα, Κ. Κακόπουλος, 1985-1986, σελ. 417.

Ο Πυλαρινός δεν σταμάτησε να δραστηριοποιείται κατά του καθεστώτος της προστασίας των Ιονίων από την Αγγλία. Τον Απρίλιο του 1860, σχεδόν τέσσερα χρόνια πριν την ένωση, επέστρεψε μετά από 20 χρόνια εξορίας στην πατρίδα του την Κεφαλονιά. Γυρνώντας από εκεί, πέρασε από τη Ζάκυνθο όπου συνάντησε τον Κωνσταντίνο Λομβάρδο, ο οποίος ήταν πρόεδρος στο κομιτάτο της Ζακύνθου, σε συνεννόηση με το κεντρικό κομιτάτο της ενεργείας στη Γένοβα της Ιταλίας και ο οποίος προωθούσε τη Μεγάλη Ιδέα (την ένωση των ελλαδικών εδαφών σε μια Μεγάλη Ελλάδα), συναντώντας τον Όθωνα στην Αθήνα και τον Βίκτωρα Εμμανουήλ Β΄ και τον Γαριβάλδη στην Ιταλία. Ο Πυλαρινός δέχτηκε να γίνει μέλος, καθώς και να συστήσει ανάλογο κομιτάτο στην Αθήνα. Στην Αθήνα προσηλύτισε τον Παύλο Λάμπρο, τον Σπυρίδωνα Ανδρ. Μεταξά (πρέσβη στη Ρωσία), τον Νικόλαο Νέγρη, τον Φιλαδελφέα Χρήστο Νικολαΐδη, Νικόλαο Οκλέρ Βούλγαρη (Κερκυραίο και γραμματέα του Π. Λάμπρου) τον Μάρκο Ρενιέρη (αργότερα διοικητή της Εθνικής Τράπεζας) και τον Σπυρίδωνα Μαλάκη, οι οποίοι έγιναν μέλος του κομιτάτου υπέρ της Μεγάλης ΙδέαςΑπομνημονεύματα επί της συγχρόνου ιστορίας : Η ιστορικόν επεισόδιον επί των ενεργειών δρασάντων τινών προσώπων προς επίτευξιν της Μεγάλης Ιδέας, Σπυρίδων Μαλάκης, Αθήνα 1895, σελ. 319-323 (ψηφιοποιημένο αντίγραφο από την Κοργιαλένειο Βιβλιοθήκη Αργοστολίου).

Άλλες δραστηριότητες
Το 1872 το όνομά του αναφέρεται στα επίτιμα μέλη του Φιλολογικού Συλλόγου Παρνασσού"φιλολογικός ΣΥΛΛΟΓΟΣ ΠΑΡΝΑΣΣΟΣ Logodosia tēn kata to evdomon etos genomenōn: anagnōstheisa tē 15 Oktōvriou 1872" Nikolaos D. Lebidos, Publisher: Typois Anareou Koromēla, 1873, σελ. 138. Ο Φραγκίσκος Πυλαρινός αναφέρεται επίσης ότι ήταν μέλος της Μεγάλης Στοάς της ΕλλάδοςΠυλαρινός Φραγκίσκος, Στοά Πανελλήνιον (Κεφαλονιά 1802 – Αθήνα 1882).

Αναμνήσεις από τη διδασκαλία του σε μεγάλη ηλικία
Το 1874-1875, η διδασκαλία του Φραγκίσκου Πυλαρινού αναφέρεται στις αναμνήσεις του Παπαδιαμάντη και του Κωστή Παλαμά, οι οποίοι ήταν και οι δυο φοιτητές της Φιλοσοφικής Σχολής, στα τελευταία χρόνια διδασκαλίας του, όταν αυτός ήταν 72-73 ετών. Και οι δυο αναφέρουν ότι τότε πια είχε ελάχιστη απήχηση και πολύ μικρό ακροατήριο, ενώ ο Παπαδιαμάντης δίνει μια χαρακτηριστική του εικόνα: «εδίδασκεν εις την γείτονα αίθουσαν ο γέρων Πυλαρινός, με κεραυνώδη φωνήν, όλος χειρονομία και έξαρσις».Κώστας Λάππας, 2004, σελ. 205 «Τα καλαμπούρια ενός δασκάλου», «Αναμνήσεις φοιτητικού βίου», Αλέξανδρος Παπαδιαμάντης (περιλαμβάνεται στα Άπαντα του Παπαδιαμάντη, τόμ. Δ, σσ. 301-302, κριτική έκδοση Ν. Δ. Τριανταφυλλόπουλου, εκδόσεις Δόμος, Αθήνα, 1985)

Χαρακτήρας του
Για τον χαρακτήρα του αναφέρεται ότι ήταν «χρηστός, προσηνέστατος, καλοκάγαθος, υψηλόφρων και γενναίος», ότι προστάτευε τους Κεφαλήνες φοιτητές που σπούδαζαν στην Αθήνα και ότι στις σχέσεις προς τους φίλους του ήταν «ειλικρινέστατος, πιστός και αξιοπρεπής».

Πέθανε στην Αθήνα το 1882, σε ηλικία 80 ετών.

Διδασκαλία και φιλοσοφία
Ο Πυλαρινός θεωρείται ο πιο σημαντικός υποστηρικτής του σαινσιμονισμού στην Ελλάδα και αναφέρεται ως «κοινωνιστής» μαζί με τον Παναγιώτη ΣοφιανόπουλοΣταύρος Καλλέργης, Ένας Κρητικός ουτοπικός σοσιαλιστής, Μέρος πρώτο, Zero Geographic May 2013, τεύχος 12. Αργότερα οι διδασκαλίες του στο Πανεπιστήμιο Αθηνών, πιστεύεται ότι ήταν επηρεασμένες από τη φιλοσοφία του ΧέγκελΒασική βιβλιοθήκη Αετού: Σειρά πρώτη, Τόμος 36, Διονύσιος Α. Ζακυθηνός, Ιωάννης Μιχαήλ Παναγιωτόπουλος, Ε. Π. Παπανούτσος, εκδ. Ι.Ν. Ζαχαρόπουλος, σελ. 11 και ο Πυλαρινός χαρακτηρίζεται «εγελιανός φιλόσοφος»Μονά-ζυγά: δέκα νεοελληνικά μελετήματα, Γιώργος Βελούδης, εκδόσεις Γνώση, 1992, σελ. 117.

Χρονολόγιο
1802, Ληξούρι, γέννηση του Πυλαρινού
1831, Παρίσι, υπογράφει το μανιφέστο τής Ελληνικής Εταιρείας («Société Hellénique») του Παρισιού
1833, Παρίσι, εκφωνεί επιτάφιο λόγο στην κηδεία του Αδαμάντιου Κοραή
1833, Ναύπλιο, δημοσιεύσεις στην εφημερίδα  Ήλιος του Π. Σούτσου του Ναυπλίου
1834, κατηγορείται από την Ιερά Σύνοδο, το υπουργείο δικαιοσύνης εμποδίζει μαθήματα που έδινε αμισθί
1834 - 1839, Κεφαλονιά, συμμετοχή σε ομάδες υπέρ της «ενώσεως»
1839, εξορίζεται από την Κεφαλονιά και πηγαίνει στην Αθήνα
φυλακίζεται στο Ιτς Καλέ του Ναυπλίου για άρθρα του σε εφημερίδες
1843 διορίστηκε τακτικός καθηγητής στη Φιλοσοφική Σχολή στο Πανεπιστήμιο Αθηνών
1845, τα Πυλαρινά, επεισόδια από φοιτητές κατά το μάθημά του
1846, παύθηκε από καθηγητής
1850, διορίστηκε ξανά, αλλά ως έκτακτος καθηγητής
1852, έγινε τακτικός καθηγητής
1861, ίδρυση του «κομιτάτου της ενεργείας» στην Ελλάδα υπέρ της «ένωσης»
1865, παύθηκε ξανά
1866, ξαναδιορίστηκε καθηγητής
1882, θάνατος του Φραγκίσκου Πυλαρινού

Έργα
Από τα κείμενα που έγραψε, γνωρίζουμε:
Επιτάφιος στον Κοραή: «Λόγος επιτάφιος ο οποίος εκφωνήθη εις την θανήν του Δ.Α. Κοραή εις του 1833 Απριλίου 8 Ε.Ν.», περιοδικό Le Polyglotte, τεύχος 2, Παρίσι 1833Η γλωσσική σάτιρα στην ελληνική κωμωδία του 19ου αιώνα: γλωσσοκεντρικές στρατηγικές του γέλιου από τα "Κορακιστικά" ως τον Καραγκιόζη, Walter Puchner, Εκδ. Πατάκη, σελ. 92, 2001Ἐπικήδειοι λόγοι εἰς Ἀδαμάντιον Κοραῆ, Ἀργυρόπουλος, Περικλῆς Ι., Λαζαρᾶς, Παναγιώτης, Πλατῆς, Κωνσταντῖνος Π., Δεληγιάννης, Πέτρος Α., Πυλαρινός, Φραγκίσκος Ι., Ἐπιμελητής, Πρόλογος – Εἰσαγωγὴ: Φασουλάκης, Στέργιος,  Ἀθήνα, Ἐκδόσεις: Βιβλιοθήκη Κοραῆ “Χίος”, 1993
Σειρά άρθρων του στην εφημερίδα Ήλιος του Ναυπλίου, με τίτλο «Μαθήματα Πολιτικά» (εφημ. Ήλιος του Παναγιώτη Σούτσου, αρ. 17, 18 Αυγούστου 1833 σελ. 69-70, αρ. 20, 29 Αυγούστου, σ. 98, αρ. 32, 24 Οκτωβρίου, σελ. 128-129.)Ήλιος, εφημερίς πολιτική, φιλολογική και εμπορική , τεύχη 1-38, 1833
 ένα από αυτά είναι το: «Ο νόμος ως έκφραση της θελήσεως των εργατών της κοινωνίας»Ο νόμος ως έκφραση της θελήσεως των εργατών της κοινωνίας, άρθρο του Φραγκίσκου Πυλαρινού στην εφημερίδα «Ήλιος» του Ναυπλίου, αρ. 20 (29-8-1833), 82
Κείμενα στην εφημερίδα εφημερίδα Πρόοδος που εκδιδόταν από 1836 έως 1844 του Παναγιώτη Σοφιανόπουλου
Κείμενα στο περιοδικό Σωκράτης 1838-1848, επίσης του Σοφιανόπουλου
Αναφέρονται άρθρα που έγραψε στην εφημερίδα «Αιώνας» (τα οποία έγιναν αιτία για τη φυλάκισή του)
Νεκρολογία στον Θεόδωρο Τυπάλδο Πρόντζα, Αθήνα, 1849, δαπάναις του ιατρού Αντωνίου Τυπάλδου. Αναδημοσιεύτηκε το 1883 στην Κεφαλλονιά από τον Γεώργιο Θ. Πρόντζα
Στο πανεπιστήμιο αναφέρονται δυο βιβλία του:
«Εισαγωγή εις την φιλοσοφία»Χρονικόν της πρώτης πεντηκονταετίας του Ελληνικού Πανεπιστημίου κατ' εντολήν της ακαδημαϊκής Συγκλήτου και δαπάνη του Εθνικού Πανεπιστημίου / Υπό Ι. Πανταζίδου, Ιωάννης Πανταζίδης, Αθήνησι : Τυπογραφείον "Παλιγγενεσία" Ιω. Αγγελοπούλου, 1889, σελ. 108
και
«Εξήγησις εις το Β΄ βιβλίον της Μεταφυσικής του Αριστοτέλους περιεχόμενης θεωρίας»

Βιογραφίες και διαθέσιμη βιβλιογραφία
Για τον Πυλαρινό έχουν γραφεί οι βιογραφίες:
Κεφαλληνιακά Σύμμεικτα, Ηλίας Τσιτσέλης , τόμος Α', Αθήνα 1904, σελ. 564-566
Παναγιώτης Νούτσος, Η σοσιαλιστική σκέψη στην Ελλάδα από το 1875 ως το 1974, τ. Α', Αθήνα, Γνώση, 1990, σ. 119-124 (σύντομη βιογραφία).
λήμμα «Πυλαρινὸς Φραγκίσκος» , Ἀλατζόγλου-Θέμελη, Φιλοσοφικὸ Ἐγκυκλοπαιδικὸ Λεξικό, Ἀθήνα, Κ. Κακόπουλος, 1985-1986, σελ. 417
Σταμάτης Πέτρου, Γράμματα από το Άμστερνταμ, επιμ. Φίλιππος Ήλιου, εκδ. Έρμής, Αθήνα 1976, σ. οα'-οβ'. (για τη σχέση Κοραή - Πυλαρινού)

Πηγές

Κώστας Λάππας, 2004: Πανεπιστήμιο και φοιτητές στην Ελλάδα κατά τον 19ο αιώνα, Κώστας Λάππας, Ιστορικό Αρχείο Ελληνικής Νεολαίας, 39, Αθήνα, Γενική Γραμματεία Νέας Γενιάς, 2004

Αναφορές

Κατηγορία:Έλληνες πανεπιστημιακοί του 19ου αιώνα
Κατηγορία:Έλληνες φιλόσοφοι
Κατηγορία:Σαινσιμονιστές